Egy lengyel kastély alá áshatták el a nácik a több milliárd eurót érő kincseiket2
Szakértők szerint az biztos, hogy a naplót a II. világháború idején írták, de hitelességét még nem erősítette meg Lengyelország Kulturális és Nemzeti Örökségügyi Minisztériuma.
Alsó-Sziléziát jó ideje úgy tartják számon, mint azt a vidéket, ahol a nácik elrejthették a fosztogatások alatt szerzett értékeket. A környék barlangjai, az errefelé található alagutak és aknák, a palotákhoz tartozó kacskaringós pincék mind nagyszerű rejtekhelyet jelentettek Hitler katonáinak a felhalmozott javak ideiglenes eltüntetésére.
Becslések szerint a nácik a világháború idején Európa-szerte nagyjából 5 millió műalkotást rabolhattak el zsidóktól, múzeumokból vagy privát gyűjteményekből. Körülbelül 63 ezer olyan műtárgyat még mindig keresnek, amit csak a lengyel zsidóktól koboztak el a német katonák.
Az állítólagos aranykutat rejtő Hochberg-kastély teljeskörű felújítását a közeljövőben tervezik a tulajdonosok. A munkálatok során a betemetett kút legendájának is utánajárnak a tervek szerint.